cyanic-selkie/wikianc huggingface dataset:
Бесрамнички
Синопсис
Рената е водачот на групата помеѓу пријателките. Таа е во врска со Рајмундо, маж од нејзините соништа, кој е женет и има фамилија. Палома е фотограф. На прв поглед добра изгледа, но често е раздвоена и при вземањето на решенија. Во личниот живот талка помеѓу бившиот сопруг и новиот пријател – интелегентно и внимателно момче со кое се забавува. Мајте е импулсивна, на моменти фатална самохрана мајка, разделена во времето помеѓу болниот син и младиот љубовник. И на крајот, Фернанда, на прв поглед конзервативна жена, со сопруг и две прекрасни деца. Додека на сцената не и се најде бившиот пријател за да и ги разбуди нежностите и вниманието.
Бесрамнички на Балканот
Србија: ТВ Авала Бугарија: Нова ТВ Македонија: 5+ Телевизија
Знаме на Казахстан
Знамето на Казахстан  е националното знаме на државата усвоено на 4 јуни 1992 и со тоа се заменило знамето на Казашка Советска Социјалистичка Република. Казашкото знаме е дизајнирано од Шакен Нијазбеков.
Опис
Националното знаме на Казахстан е во сина боја со златно сонце во средината околено со 32 зраци и со степски орел под него. Од страна на сонцето и орелот се наоѓа златен казашки вез. Оваа претстава на знамето значи поврзаност на стариот ханат и Казаците. Сината боја ги претставува турските народи, но има и религиозни мотиви. Сонцето претставува извор на живот, енергија и богатство. Орелот симболизира моќ на државата и се користел низ минатото на Казахстан.
Космос-320
Космос-320 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Капустин Јар, СССР на 16 јануари 1970 г. Во орбитата околу планетата Земја бил исфрлен од носечка ракета.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,8 минути, додека аголот на наклонетост на орбиталната рамнина во однос на рамнината на екваторот изнесувала 48,4°. Најголемото растојание од Земјата го достигнал на 298 км, а најмалото на 240.
Ј.З.У Специјална болница по гинекологија и акушерство „Мајка Тереза“
Ј.З.У Специјална болница по гинекологија и акушерство „Мајка Тереза“ — јавна здравствена установа, специјализирана за гинекологија и акушерство во Скопје. Гинеколошката клиника во Чаир е изградена по земјотресот од 1963 година и е подарок од синдикатите на Чехословачка. Таа за првпат е пуштен во употреба на 1 август 1965 со одделенијата Акушерскиот оддел, Гинеколошкиот оддел, кујна и перална. Во 1970 е изграден нов дел кој почнал во употреба на 1 март 1972 каде почнала да се користи лабораторија, прием на пацинти за амбуланта, операционите сали, шок соба, соба за пациентите, приемот и подготовките за раѓање на пациент. Во 2010 година донесена била одлука за преименување на болницата во Мајка Тереза. На 26 јули 2013 била пуштена во употреба новата зграда која е опремена со апарати и потребните средства за работење од страна на Министерството за Здравство на Македонија.
Основна дејност на Јзу СБГА „Мајка Тереза“ е здравствената заштита во областа на гинекологија, акушерство и неанотологија (нега и лекување, управување на операции со висок ризик, грижа на новородените за време на нивниот престој и многу друго).
Галерија
Александар III (појаснување)
Александар III може да се однесува на една од следниве личности:
NGC 6810
NGC 6810 — спирална галаксија во соѕвездието Паун, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6810 се споменува и како ESO 142-35, IRAS 19393-5846.
Откривање
Објектот е откриен на 10 јули 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 6810 е од видот Sab. Видливиот сјај со голо око изнесува 11,4 m, а оној во рамките на интервалот од минималната до максималната честота 12,4 m, додека површинскиот сјај изнесува 12,4 m/лм2. NGC 6810 има привидни димензии од 1,2' х 0,9'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 19 ч 43 м 34,3 с, а неговата деклинација, односно висината на лакот на тој агол, -58° 39' 22"". Положбениот агол на објектот е во износ од 176°.
Други поделби
Проучување на NGC 6810 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 63571. Во рамките на атласот на длабокото небо, Уранометрија 2000.00, објектот припаѓа на групата означена со бројот 436; додека во Каталогот на основни ѕвезди (GSC) е групиран под бројот 8786. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број N/A.
Равне кај Здоле
Равне кај Здоле (словенечки: Ravne pri Zdolah) — населба во Општина Кршко во источна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Пердика
Пердика може да се однесува на:
Знаме на Кувајт
Знамето на Кувајт (علم الكويت) е националното знаме на државата и било усвоено на 7 септември 1961, додека официјално прифатено на 24 ноември 1961.
Пред 1961 година знамето на Кувајт било црвено и бело. Денес знамето има пан-арапски бои и ги има следните значења: црната боја го претставува поразот на непријателот, црвената е бојата на крвта на кувајскиот меч. Белата боја претставува чистота, додека зелената е боја за плодноста на земјата.
Мечување на Летните олимписки игри 2008 - Сабја (мажи)
Натпреварот во мечување со флорет во машка конкуренција на Олимписките игри 2008 во Пекинг се одржал на 12 август во националниот собирен центар - Пекинг.
Космос-321
Космос-321 — еден од над 2.400 советски вештачки сателити лансирани во рамките на програмата „Космос“.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 91,2 минути, додека аголот на наклонетост на орбиталната рамнина во однос на рамнината на екваторот изнесувала 70,9°. Најголемото растојание од Земјата го достигнал на 417 км, а најмалото на 259.
HD 207446
HD 207446 (BD + 35 4643, SAO 71716, HR 8336) — ѕвезда со привидна величина од 6.47, во соѕвездието Лебед при ректасцензија 21:48:08,3 и деклинација +36°34′50″
Петер Хандке
Петер Хандке (Peter Handke, ) — австриски писател и активист со германско и словенечко потекло, добитник на Нобеловата награда во 2019 година.
Биографија
Хандке израснал во Источен Берлин и во Грифен. Според неговото сопствено признание, искажано во интервјуто со Жарко Радаковиќ, направено на 27 февруари 1985 година во Салцбург, во детството имал луди идеи, т.е. фикс-идеи (на пример, мислел дека секој миг ќе умре баба му, дека зад секоја куќа демне некој демон, постојано чувствувал страв од смртта, често останувал буден по цела ноќ од страв да не умре, итн.), јадел по десет парчиња леб со путер, а на учителот му ги кажувал датите на раѓањето и смртта на Моцарт и Бетовен, како и многу други нешта. Потоа, за време на престојот во интернатот, Хандке живеел во изолација. Хандке почнал интензивно да чита уште како дете, и тоа авантуристички романи и вестерн-романи, а потоа, на седумнаесетгодишна возраст бил под влијание на класиците, особено Шекспир и Шилер, додека Гете му бил здодевен. Пресвртот настапил на возраст од 25 години со откривањето на современата литература, како Вилијам Фокнер и особено францускиот Nouveau Roman кој му ги отворил очите. Подоцна, на возраст од околу 30 години го читал „Hyperion“ од Хелдерлин кого го почитувал, иако не го разбирал и во него не нашол ништо. Следниот чекор бил Адалберт Штифтер кој го поттикнал да чита внимателно, а на четириесетгодишна возраст повторно се навратил на Хелдерлин кој конечно му станал јасен. Оттогаш, тој почнал да ја чита современата француска книжевност од XX век: René Char, Francis Ponge, итн., а повеќепати го читал и Франц Кафка, кој имал големо значење за него. Исто така, во младоста, Хандке бил голем љубител на филмот.
Студирал во Грац, а летото 1965 година ги напуштил студиите за потполно да му се посвети на пишувањето. Живеел во повеќе места и земји: Грац, Диселдорф, Берлин, Париз и САД.
Хандке бил голем пријател на Србите и на Србија, застанувајќи во нивната одбрана за време на војните во поранешна Југославија, а одржал и говор на погребот на Слободан Милошевиќ. Во 1996 година, тој отпатувал во БиХ за време на војната и го напишал есејот „Правада за Србија“ во кој го критикувал едностраниот пристап на западните земји обвинувањето само на српската страна. Неговиот есеј за Србија е една меѓу најтемелните критики на медиумите од крајот на XX век. На почетокот на април 1999 година, со почетокот на бомбардирањето на СР Југославија, тој отпатувал во Србија, во знак на протест ја вратил Бихнеровата награда и истапил од католичката црква. Како последица на овие активности, Хандке бил екскомунициран од глобалната интелектуална заедница.
Творештво
Првото објавено книжевно дело на Хандке е публикацијата Fackel во католичкото училиште за деца во Таненберг. За време на студиите во Грац, тој ѝ се придружил на книжевната група „Градски парк“. По објавувањето на неговиот прв роман „Стршлени“ во летото 1965, ги напуштил студиите и станал професионален писател.
Во едно интервју од 1985 година, Хандке за себе изјавил дека не е поет, не е лиричар, туку се опишал како лирски раскажувач, но не како оние кои пишуваат стории, како американските раскажувачи, или како оние што прават епови според некаков рецепт, како во социјалистичкиот реализам. Исто така, тој се опишува себе како „во потполност дијалектичен писател“. Притоа, тој вели дека со пишувањето настојува да го направи светот отворен и да го задржи таков.
Петер Хандке е и добитник на наградата „Хајнрих Хајне“ која ја доделува германскиот град Диселдорф, а по гласањето на жирито во корист на Хандке дошло до политичко спротивставување на некои германски политичари. Во 2019 година, Хандке ја добил Нобеловата награда, а оваа одлука предизвикала негативни реакции, предизвикани од неговите политички ставови (поддршката на Милошевиќ и негирањето на геноцидот во Босна). Меѓу другите, доделувањето на Нобеловата награда на Хандке ја критикувале албанскиот премиер Еди Рама, косовскиот претседател Хашим Тачи, членот на претседателството на Босна и Херцеговина Сафик Џаферовиќ, ПЕН Америка, словенечкиот филозоф Славој Жижек, како и писателите Хари Кунзру и Салман Ружди. Од друга страна, градоначалникот на Белград Зоран Радојичиќ, австрискиот претседател Александер ван дер Белен и другите австриски политичари ја поздравиле оваа одлука.
Мирослав Грчев
Мирослав Грчев (1955, Скопје) — македонски архитект, графички дизајнер и карикатурист. Грчев е познат по тоа што го дизајнирал државното знаме на Македонија и најпознатиот македонски национален грб, кој воедно бил предлог грб на Македонија.
Едвард Морган Форстер
Едвард Морган Форстер (Edward Morgan Forster) — англиски писател на романи, раскази, либрета и есеи. Најпознат е по ироничните романи, во кои низ добро осмислени дејствија ја отсликува класната разлика и лицемерноста во британското општество на почетокот од XX век. Форстеровите стремежи кон разбирањето и сочувството може да се согледа во епиграфот на неговиот роман Howards End: “Only connect” (Само спој).
Клучни теми
Двата најславни романи на Форстер „Патување во Индија“ и „Хауардс Енд“ ја истражуваат ненадминливоста на класните разлики. Во „Соба со поглед“ покажува како имотот и класната припадност ја отежнуваат интеракцијата меѓу луѓето. Посмртниот роман „Морис“ ја истражува хомосексуалната љубов како дел од општеството.
И сексуалноста е клучна тема во романите на Форстер. Се покажало дека, во текот на својата писателска кариера, Форстер преминал од хетеросексуална во хомосексуална љубов. Предговорот на „Морис“ ја опишува неговата борба со хомосексуалноста. Оваа тема се појавува и во други негови раскази, изразито во „Животот потоа“ (The Life to Come).
Форстер често употребува симболизам и мистицизам како техника во своите романи. Примери за ова може да се најдат во „Патување во Индија“: осата е симбол за единство на живиот свет, а г-ѓата Мур има мистична врска со минатото и неверојатна способност да се поврзува со луѓе надвор од нејзиниот круг.
Надворешни врски
Sources ЛГБТ
Рака (Кршко)
Рака (словенечки: Raka) — населба во Општина Кршко во источна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Грамади (Татомир)
Грамади — археолошко наоѓалиште во кратовското село Татомир. Наоѓалиштето претставува населба од доцноантичкото време. На 500 м од маалото Клисура, во нивите на еден жител, кои зафаќаат површина од 150 × 100 м, се среќаваат фрагменти од керамички садови, питоси, и покривни ќерамиди.
Знаме на Малдивите
Знамето на Малдивите е национално знаме на државата. Тоа е црвено знаме со зелен правоаголник во средината во кој се наоѓа вертикална бела полумесечина. Ова знаме било усвоено на 25 јули 1965 година.
Црвената боја ја претставува храброста на националните херои и нивната спремност да се жртвуваат за татковината. Зелената боја ги претставува кокосовите палми на островите. Белата полумесечина ги претставува муслиманите во земјата.
IC 486
IC 486 — галаксија во соѕвездието Паун, заведена во Новиот општ каталог на длабоконебесни тела.
Откривање
Објектот е откриен на 28 септември 1900 година од страна на Делајл Стјуарт.
Податоци од набљудување
Според морфолошката класификација на галаксиите, IC 486 е од видот E/SB0. Видливиот сјај со голо око изнесува 12,9 mag, а оној во рамките на интервалот од минималната до максималната честота 13,9 mag, додека површинскиот сјај изнесува 13,1 m/лм2. IC 486 има привидни димензии од 1,4' х 0,9'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 21 ч 28 м 37,9 с, а неговата деклинација, односно висината на лакот на тој агол, -70° 50' 5". Положбениот агол на објектот е во износ од 143°.
Други поделби
Проучување на IC 486 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 66824.
NGC 4421
NGC 4421 — спирална галаксија во соѕвездието Береникина Коса, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4421 се споменува и како UGC 7554, MCG 3-32-39, CGCG 99-55, VCC 966.
Откривање
Објектот е откриен на 21 март 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4421 е од видот SB0-a. Видливиот сјај со голо око изнесува 11,6 m, а оној во рамките на интервалот од минималната до максималната честота 12,5 m, додека површинскиот сјај изнесува 13,3 m/лм2. NGC 4421 има привидни димензии од 2,7' х 2'.
Астрономски податоци
Објектот е од епохата Ј2000.0. Положбениот агол на објектот е во износ од 20°.
Други поделби
Проучување на NGC 4421 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 40785. Во рамките на атласот на длабокото небо, Уранометрија 2000.00, објектот припаѓа на групата означена со бројот 193; додека во Каталогот на основни ѕвезди (GSC) е групиран под бројот 1445. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1576.
764 п.н.е.
764 п.н.е. — година според општоприфатениот календар. Тоа била 764. година пред новата ера, 764. од првиот милениум п.н.е., 64. од 8 век п.н.е. и петта од 760-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4744 и 4745 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3986 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2996 и 2997 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 11 пред основањето на Рим.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 764 година се протега во 1872 и 1873, додека според второто гледиште, годината трае во текот на 1932 и 1933 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 221 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1428 и 1427 исламска година пред хиџра.
Стефан Лихтштајнер
Стефан Лихтштајнер (роден на 16 јануари 1984) — швајцарски фудбалер, десен бек на Арсенал и на швајцарската фудбалска репрезентација.
Технички одлики
Неговата примарна позиција е десен бек, но уште од почетокот на неговата кариера бил многу офанзивен и се вклучувал во нападот, па затоа повремено бил користен и како десно крило. Со трансферот во Јувентус играчот добил улога во која ќе може да оди уште повеќе во нападот, играјќи како десно бек/крило во 3-5-2 формацијата на Антонио Конте. Ваквата улога му дала можност на Лихтштајнер помалку да се враќа во одбраната и да се уфрла длабоко во противничкиот шеснаесетник од каде постигнал голем број на голови и направил многу асистенции за своите соиграчи.
Раните години од кариерата
Лихтштајнер ја започнал својата каријера во екипата на Грасхопер во сезоната 2001-2002, откако дошол таму точно една година пред тоа од младинскиот сектор на Луцерн. Откако дебитирал за Грасхопер во споменатата сезона во првата швајцарска лига, тој не одиграл ниту еден лигашки натпревар докрајот на сезоната. Дури следната сезона тој станал редовен член на првата постава и имал голем придонес во освојувањето на титулата на клубот во домашното првенство.
Лил
Во текот на сезоната 2004-2005 Лихтштајнер потпишал за францускиот Лил и веќе во првата сезона станал првотимец. По завршувањето на сезоната Лил го освоил третото место и се изборил за квалификациите за Лигата на шампионите. Последната сезона во Франција била разочарувачка за Стефан затоа што неговиот тим го загубил местото во европските натпреварувања за само еден бод. Меѓутоа таа сезона Лихтштајнер постигнал 4 голови, што е најмногу во една сезона во неговата досегашна кариера (иако тој скор ќе го повтори во дресот на Јувентус во сезоната 2012-13).
Лацио
По добрите игри за својот репрезентација на Евро 2008 Лихтштајнер им "паднал во очи" на неколку квалитетни европски клубови, а во јули истата година ја прифатил понудата на римски Лацио со кој потпишал четиригодишен договор. Тој бил доведен во клубот за да го замени својот сонародник и колега од швајцарската репрезентација, Валон Бехрами кој заминал во Вест Хем Јунајтед.
На 31 август 2008, го одиграл својот прв натпревар во Серија А, на гостувањето на Сардинија против Каљари во кој Лацио забележал убедлива победа со 1-4. Во неговата прва сезона, тренерот Делио Роси го направил Лихтштајнер сопственик на позицијата десно во одбраната (десен бек). Тој го постигнал својот прв гол во светло-синиот дрес во градското дерби против Рома на 11 април 2009 година, зголемувајќи го водството на својот тим на 3-1, а на крајот Лацио победил со 4-2. Веќе во својата прва сезона оставил добар впечаток кај навивачите на Лацио со својте чести уфрлања во нападот по десната страна, додека србинот Александар Коларов истото го правел по левата страна. Сезоната ја завршил со 33 настапи и еден гол. Лацио сепак разочарал во Серија А завршувајќи дури на 10. место, но затоа сезоната ја спасиле со триумф во Купот на Италија. Лихтштајнер настапил во четири куп натпревари, вклучувајќи го и финалето, на 8 мај 2009, против Сампдорија кое Лацио го добил по подоброто изведување на пенали откако после 120 минути игра натпреварот завршил 1-1. Тој бил еден од изведувачите и бил прецизен во шестата серија, а веднаш после него триумфот на Лацио му го донел Осман Дабо (6-5 вкупен резултат).
Во следната сезона, со доаѓањето на клупата на тренерот Давиде Балардини, го освоил Суперкупот на Италија, со победата над Интер во Пекинг. Во следните месеци, тимот играл под очекувањата, а во февруари 2010 година, кога Балардини бил отпуштен, Лацио се наоѓал во зоната за испаѓање на третото место одзади на табелата; со доаѓањето на Едоардо Реја, Лихтштајнер постигнува важни голови: првиот гол против Сиена, во победата со 2-0, и изедначувачкиот гол на гостувањето 1-1 против Милан. Со промената на тренерот, играчот добива повеќе безбедност и значително ги подобрува перформансите; благодарение на одличните резултати во финишот од сезоната, за кои швајцарскиот дефанзивец активно придонесува, тимот влегол во добра серија на резултати и го завршува првенството на дванаесеттото место.
Во својата третата сезона во Лацио, играчот бил поставен како десен бек во одбрана со четворица, заедно со бразилецот Андре Диас, италијанецот Џузепе Бјава и романецот Стефан Раду. Одличната сезона за него завршила со 34 првенствени натпревари и еден во италијанскиот куп или вкупно 35 настапи; тимот (заврши на петтото место) успеал да избори место во Лига Европа.
Откако Лацио го напуштиле неколку одлични фудбалери и судбината на Лихтштајнер во клубот станала несигурна, поради тоа што и за него владеел голем интерест од други клубови иако Лацио сакал да задржи.
Јувентус
На 27 јуни 2011 година, Лихтштајнер го напуштил Лацио и му се приклучил на Јувентус за сума од 10 милиони евра. Трансферот бил официјално потврден на 1 јули 2011. Стефан дебитирал за Јувентус на 11 септември 2011 против Парма, во првото коло од сезоната 2011-2012. Натпреварот се одиграл на новиот стадион на Јувентус кој бил отворен само неколку дена пред тоа, а токму Стефан го постигнал првиот гол на натпреварот по одличната асистенција на Андреја Пирло. Со тоа влегол во историјата на клубот како прв официјален стрелец на новиот стадион, а натпреварот завршил со победа на Јувентус од 4-1. Во последното коло од есенскиот дел на сезоната, повторно на додавање на Пирло, Лихтштајнер на сличен начин го постигнал и својот втор гол за Јувентус во победата над Аталанта во Бергамо со 2-0. По завршувањето на сезоната Лихтштајнер со Јувентус го освоил скудетото.
Сезоната 2012-2013 ја започнува со победа во Суперкупот на Италија на 11 август 2012, на Националниот стадион во Пекинг; Јувентус го победил Наполи со резултат 4-2 по продолженија. Ова е втор Суперкуп за Лихтштајнер, по оној во 2009 кој го освоил со Лацио.
На 25 август 2012, Лихтштајнер го постигнал својот прв гол за Јувентус во Серија А за сезоната 2012-2013, и повторно против Парма, истиот тим против кој и во минатиот првенството го постигнал првиот гол. На 9 декември го постигнал одлучувачкиот гол при победата со 1-0 против Палермо, на асистенција на Мирко Вучиниќ. На 5 мај 2013, точно цел круг подоцна, по победата повторно над Палермо со 1-0, го освоил второто скудето по ред со Јувентус.
Следната сезона 2013-2014, Лихтштајнер бил стрелец веќе во првиот официјален натпревар. Во суперкупот 2013 одигран на 18 август 2013, против неговиот поранешен клуб, Лацио, Лихштајнер го постигнал третиот гол во победата со 4-0 и асистирал за други два. На 12 јануари 2014 година, го постигнал првиот гол за сезоната во Серија А, во победата на гости против Каљари со 1-4. Вториот гол го постигнал на 2 февруари, отворајќи го резултатот во дербито против Интер на домашен терен, што завршило 3-1 за Јуве.
Во текот на сезоната 2014-2015, на 24 септември постигнал гол против Чезена, поставувајќи ги конечните 3-0. Вториот гол за сезоната бил прекрасен проектил од далечина на 9 ноември, против Парма, во голеадата на Јувентус со 7-0 во Торино.
Арсенал
На 5 јуни 2018, Лихтштајнер како слободен играч потпишал за Арсенал.
Репрезентативна кариера
Лихтштајнер е поранешен младински репрезентативец на Швајцарија и ја претставувал својата земја на Европското првенство за играчи под 16 години во 1999 и на Европското првенство за играчи под 21 години во 2004. Својте први два повици во сениорската репрезентација ги добил во 2005 година, но останал неискористена замена и во двата наврати. На 11 ноември 2006 година, тој го направил своето сениорско деби во пријателски натпревар против Бразил, кој заврши со пораз на Швајцарија од 2-1.
Иако го пропуштил Светското првенство во 2006, набргу Лихтштајнер ја искористил укажаната шанса и успеал да се утврди себеси како прв избор на позицијата десен бек, откако Филип Деген бил надвор од терените поради долгорочна повреда. Во мај, Јакуб Кун го избрал во селектираниот тим за Евро 2008. Тој ги одиграл сите натпревари на Швајцарија на турнирот и го истиснува за постојано Деген од позицијата десен бек. Швајцарија го завршила турнирот со два порази и една победа, но неговите настапи биле доволно добри за да привлече голем интерес од врвни клубови и да потпише за Лацио. Тој ја задржал својата позиција во репрезентативниот дрес и со доаѓањето на новиот селектор Отмар Хитцфелд и бил дел од составите на Швајцарија на Светското првенство во 2010 и Светското првенство во 2014.
Пред почетокот на Европското првенство 2016 за кое бил повикан, Лихтштајнер го одиграл својот прв натпревар како капитен за репрезентацијата откако долгогодишниот капитен Гекан Инлер не се нашол на списокот за настап на турнирот порад недостаток на минутажа во својот клуб.
Статистика на кариерата
Статистиката е ажурирана од 9 ноември 2014.
Потрошувачки кредит
Потрошувачки кредит (англиски: consumer loan) е кредит кој е наменет за финансирање на тековната потрошувачка и за купување трајни потрошни добра. Во потрошувачките кредити спаѓаат сите кредити на населението, со исклучок на станбените кредити. Потрошувачки кредити одобруваат банките, другите финансиски институции (штедилници, друштва за финансирање итн.), како и нефинансиските претпријатија.
Видови потрошувачки кредити
Потрошувачките кредити можат да се групираат на различни начини: според намената, начинот на отплата, рочноста, валутата итн. Така, банките одобруваат денарски кредити, кредити со валутна клаузула и девизни кредити. Понатаму, некои кредити се со рок на достасување до една година, а други се долгорочни. Од гледна точка на отплатата на кредитите, разликуваме кредити што се отплаќаат наеднаш и кредити со отплата во периодични рати (ануитети).
Обновливи потрошувачки кредити
Во групата на обновливи потрошувачки кредити (revolving consumer loans) спаѓаат кредитите врз основа на кредитни картички (credit cards), дозволените пречекорувања на тековните сметки (overdrafts) и други видови кредити. Кај овие кредити, потрошувачот има отворена кредитна линија на определен износ, која постојано се продолжува. Со други зборови, клиентот има на располагање одреден износ за позајмување и штом го отплати долгот (делумно или целосно), кредитот повторно му се обновува. На тој начин, овие кредити всушност немаат утврден рок на достасување, зашто постојано се продолжуваат. Притоа, потрошувачите имаат голема флексибилност во отплатата на долгот, т.е. можат наеднаш да го отплатат целиот искористен износ на кредитот или пак да платат само определен процент од кредитот. Од друга страна, потрошувачите самостојно одлучуваат кога и колку ќе позајмуваат, при што плаќаат камата само на искористениот кредит. Токму поради овие одлики, обновливите кредити се многу популарни и сите банки, независно од големината или од стратегијата, си конкурираат на овој пазар.
Наменски потрошувачки кредити
Наменските потрошувачки кредити се одобруваат преку трговските претпријатија со кои банките имаат склучено договор и тие се наменети за купување одредени производи во продавниците (бела техника, видео и аудио техника, мебел, накит, облека итн.). Притоа, износот на кредитот може да биде мал (на пример, околу 10.000 денари), но исто така, овие кредити се одобруваат и на поголеми износи, кои се движат до околу 300.000 денари. Корисникот на кредитот воопшто не ги добива парите, туку кредитот се одобрува така што банката ги префрла парите на сметката на продавачот. Во однос на рочноста, потрошувачките кредити кои гласат на помали износи обично имаат и помал рок на достасување (на пример, од шест месеци до една година), додека за купување поскапи производи, банките одобруваат кредити и со рок до пет-шест години. Истовремено, кредитите со помала рочност се со постојана каматна стапка, додека долгорочните кредити се одобруваат со променлива каматна стапка. Покрај каматната стапка, банките наплатуваат и различни надоместоци, како што се: манипулативен трошок за одобрување на кредитот, провизија за предвремена отплата итн., кои се движат од 1,5% па сè до 5% од износот на кредитот. Од гледна точка на отплатата, овие кредити најчесто се јавуваат како кредити со отплата на рати (installment loans). Најпосле, најголем дел од наменските кредити се обезбедени со административна забрана на платата или со еден или двајца жиранти.
Ненаменски потрошувачки кредити
Банките одобруваат потрошувачки кредити кои немаат однапред определена намена. Овие кредити се исплаќаат во готово, или пак, банката ги префрла парите на сметката на клиентот, кој потоа може да ги употреби парите за која било цел. Понудата на ненаменски потрошувачки кредити е богата, т.е. банките нудат кредити со различни износи, рокови на достасување и други услови на кредитирање, со цел да ги задоволат потребите на потрошувачите. Рокот на достасувањето на ненаменските потрошувачки кредити може да достигне дури и до пет или седум години, а отплатата се врши во еднакви месечни рати. Вообичаено, банките наплаќаат променливи каматни стапки, кои зависат од рочноста, видот на обезбедувањето и од тоа дали се работи за денари или девизи. Покрај тоа, кредитите се оптоварени и со бројни провизии и надоместоци, кои се движат од 0,5% до 5% од износот на кредитот. Обично, наплатата на кредитот банките ја обезбедуваат со административна забрана на платата и со жиранти, меѓутоа постојат и кредити што не се обезбедени. Во Македонија, покрај стандардните потрошувачки кредити, во оваа група спаѓаат и ненаменските кредити кои всушност претставуваат станбени кредити. Така, овие ненаменски кредити гласат на високи износи (дури и до 35.000 евра), се одликуваат со многу долги рокови на достасување (10-20 години) и се обезбедени на еден од следниве три начини: со орочен депозит (во износ од 30% до 110% од износот на кредитот), со залог на државни обврзници (200%-300% од износот на кредитот) и хипотека на недвижен имот (140%-300% од износот на кредитот).
Автомобилски кредити
Автомобилските кредити (automobile loans) се одобруваат за купување нови или стари автомобили, мотори и теренски возила. При одобрувањето на кредитот, банката му ги исплаќа парите на продавачот на автомобилот, а отплатата се врши во еднакви месечни ануитети. Автомобилските кредити вообичаено се одобруваат на повисоки износи, при што од купувачот се бара одредено учество (најмалку 20%). Во Македонија, автомобилските кредити најчесто се одобруваат како кредити со валутна клаузула. Тоа произлегува од потребата на банките да се заштитат од валутниот ризик, имајќи го предвид фактот дека се работи за кредити со подолга рочност (обично, од една до шест години), кои се наменети за финансирање на набавка на увозни производи. Автомобилските кредити спаѓаат во групата на обезбедени кредити, при што најчесто тие се обезбдени со залог на моторното возило што се купува (заедно со полиса за каско-осигурување, винкулирана во полза на банката).
Други потрошувачки кредити
Банките нудат и други видови кредити, наменети за финансирање на различни потреби на потрошувачите. На пример, голем број поединци и семејства можат да си дозволат годишен одмор или патување во странство со помош на туристичките кредити. Тие се кусорочни кредити, со отплата во еднакви месечни рати, со постојани или променливи каматни стапки и обезбедени со административна забрана на платата и меница, додека другите услови на кредитирањето се стандардни. Исто така, банките одобруваат кредити за школување на средношколци и студенти, наменети за финансирање на трошоците за студирање. И кај нив се применуваат вообичаените услови на кредитирање, само што роковите на достасувањето се подолги (од три до пет години). Најпосле, во оваа група спаѓаат и кредитите наменети за рефинансирање на други кредити.
Особености
Потрошувачките кредити се одликуваат со висока профитабилност, бидејќи на нив, банките наплаќаат повисоки каматни стапки во споредба со кредитите на претпријатијата. На пример, на крајот од 2010 година, просечната каматна стапка на кредитите на населението во Македонија изнесувала 10,3%, за разлика од кредитите на претпријатијата, чија просечна каматна стапка изнесувала 8,3%. Делумно, високите каматни стапки на овие кредити претставуваат одраз на повисоката ризичност на потрошувачите, вклучувајќи ја и премијата за ризикот на кредитите со подолга рочност (на пример, автомобилските кредити). Исто така, банките ги оправдуваат повисоките каматни стапки на потрошувачките кредити и со високите оперативни трошоци по поединечен кредит. Сепак, наспроти тоа, останува фактот дека банките имаат поголема можност да ставаат повисоки профитни маржи на потрошувачките кредити, поради каматната неосетливост на потрошувачите. Во продолжение, профитабилноста на овие кредити е поврзана и со бројните провизии и други надоместоци што ги наплатуваат банките за одобрување на кредитите, за предвремена отплата итн.
Понатаму, каматните стапки на потрошувачките кредити се поригидни во споредба со кредитите на претпријатијата. Така, во периодите кога опаѓаат каматните стапки на финансиските пазари, каматните стапки на потрошувачките кредити остануваат непроменети или се намалуваат, но бавно и малку. Како последица на тоа, доаѓа до зголемување на распонот меѓу каматните стапки што банките ги наплаќаат на овие кредити и трошоците за нивно финансирање. Токму оваа ригидност на каматните стапки на потрошувачките кредити често се посочува како фактор на нивната висока профитабилност.
Најпосле, голема предност на потрошувачките кредити е тоа што со нив банките остваруваат блиски долгорочни односи со своите клиенти. Имено, искуството покажува дека потрошувачите многу повеќе се врзуваат за една банка отколку претпријатијата. Доколку некој зел кредит од банката, многу е веројатно дека ќе ги користи и другите банкарски производи: ќе отвори трансакциска сметка, ќе ја чува заштедата, ќе земе кредитна картичка итн. Според тоа, потрошувачките кредити често претставуваат само вовед во долготрајна соработка меѓу банката и клиентот, а тоа е особено важно, имајќи го предвид фактот дека депозитите на населението се многу стабилни, т.е. не се одлеваат надвор од банката.
Од друга страна, потрошувачките кредити се одликуваат и со некои неповолни својства. Така, овие кредити знаат да бидат многу ризични, зашто кај нив, како единствен извор на отплата на кредитот се јавува месечниот приход на должникот (плата, пензија итн.). Оттука, банките се должни да го утврдат прифатливото ниво на изворот од кој должникот ќе го отплаќа кредитот. Понатаму, поради природата на нештата, кај поединците е многу поголема можноста да ја изгубат способноста за отплата на кредитите во споредба со претпријатијата, и тоа поради различни причини: смрт, тешка болест, отпуштање од работа итн. Истовремено, кај потрошувачките кредити е поголема можноста кредитобарателите да вметнат неточни податоци во кредитните барања и тоа да доведе до погрешни кредитни одлуки. На пример, потрошувачите не изготвуваат ревидирани финансиски извештаи, така што можат да достават неточни податоци или намерно да скријат некои факти поврзани со нивната финансиска состојба (месечен приход, задолженост итн.). Слично на тоа, кај кредитните картички често доаѓа до нивно фалсификување, кражба или злоупотреба.
Важна одлика на потрошувачките кредити, поврзана со кредитниот ризик, е тоа што кај голем дел од нив наплатата на кредитот не е обезбедена со никаков инструмент. Тоа е особено изразено кај кредитните картички и кредитите на тековните сметки, кои најчесто се необезбедени. Оттука, во случај должникот да не може или да не сака да го врати кредитот, банката нема друг извор на наплата на долгот.
Сепак, и покрај повисоката ризичност на должниците, кај потрошувачките кредити банки¬те имаат поголема можност за диверзификација на кредитниот ризик преку одобрување голем број кредити, кои гласат на мали поединечни износи. Како последица на тоа, набљудувано на ниво на целото кредитно портфолио, овие кредити се одликуваат со понизок процент на лоши кредити во споредба со кредитите на претпријатијата. На пример, во Македонија, учеството на лошите кредити (оние во групите „В“, „Г“ и „Д“) во вкупните кредити на населението изнесува околу 7,5%.
Поради фактот дека гласат на релативно мали поединечни износи, потрошувачките кредити се одликуваат со далеку повисоки оперативни трошоци по единица производ. Токму овој факт се наведува од страна на банките во одбрана на високите каматни стапки на потрошувачките кредити. На пример, независно од износот на кредитот, банката се соочува со трошоци за администрирање на кредитот, за сметководствена евиденција, за работа на компјутерските системи, за плати на вработените итн. Исто така, острата конкуренција во кредитирањето на населението ги принудува банките да вложуваат голем маркетиншки напор за придобивање на потрошувачите, а тоа предизвикува високи трошоци. Оттука, економијата на обемот игра важна улога во кредитирањето на населението, односно банките мора да одобруваат потрошувачки кредити во голем број со цел да ги намалат трошоците по единица производ. Тоа значи дека поголемите банки имаат предност во кредитирањето на населението во споредба со малите банки.
Брахим Дијаз
Манчестер Сити
Брахим ја започнал својата кариера во родниот клуб Малага, пред да се пресели во Манчестер Сити во 2015 година како 16-годишник за почетна сума од 200.000 фунти. На 21 септември 2016 година го имал своето деби во дресот на првиот тим за Сити, влегувајќи како замена во 80-тата минута во ЕФЛ-купот против Свонзи Сити. Пет дена подоцна, тој го потпишал својот прв професионален договор со Сити, на три години.
На 21 ноември 2017 година, Брахим дебитирал во Лигата на шампионите против Фејенорд, влегувајќи по повредата на Рахим Стерлинг. На 19 декември 2017 година, Брахим го започнал натпреварот со својот клуб, играјќи 88 минути против Лестер Сити во Лига Купот. Дебитирал во Премиер лигата на 20 јануари 2018 година, во победата над Њукасл Јунајтед со 3: 1 и на 13 мај, тој добил медал за освоената сезона на Сити, откако се појавил спорадично на уште четири натпревари во лигата во текот на сезоната.
На 5 август 2018 година, Брахим ги одиграл последните 15 минути на местото на Фил Фоден во натпревар кој Манчестер Сити победил со резултат од 2-0 над Челзи во ФА Купот во 2018 година. Подоцна истата сезона, Брахим го постигнал својот прв гол во кариерата за Сити, постигнувајќи ги двата погодоци во победата од 2:0 над Фулам на 1 ноември.
Реал Мадрид
После интензивните шпекулации за негов трансфер, заедно со неговиот договор со Манчестер Сити кој требало да истече во јуни 2019 година, Брахим се приклучил на Реал Мадрид на 6 јануари, за сума од 15,5 милиони фунти (17 милиони евра). Неговиот договор, кој трае до 2025 година, вклучува и потенцијални додатоци, според кои вредноста на трансферот се искачува на 22 милиони фунти (24 милиони евра). Трансферот, исто така, вклучува клаузули кои предвидуваат 15% продажна такса што треба да ја прими Сити, што би се искачило на 40% доколку Брахим го напушти Мадрид и се пресели во „друг клуб од Манчестер”.
Тој дебитирал на 9 јануари 2019 година, влегувајќи како замена во победата од 3-0 над Леганес во Копа дел Реј. Неговото деби во лигата дошло четири дена подоцна, кога тој повторно влегол како замена во победата со 2:1 над Реал Бетис. Својот прв гол го постигнал на 12 мај 2019 година, во поразот од 1-3 против Реал Сосиедад.
Тој забележал шест настапи во текот на сезоната во лигата, а Реал Мадрид ја освоил Ла Лига во сезоната 2019-2020.
Милан
На 4 септември 2020 година, Реал Мадрид објавил дека Брахим ќе биде позајмен во Милан за време на сезоната 2020–21.
HD 207516
HD 207516 (BD + 37 4427, SAO 71722, HR 8338) — ѕвезда со привидна величина од 6.12, во соѕвездието Лебед при ректасцензија 21:48:29,4 и деклинација +38°38′55″
Меклауд (јакна)
Јакната Меклауд била многу популарна во осумдесеттите години. Иако е валидна транслитерација на презимето McCloud, во колоквијалниот говор, па дури и во печатените медиуми во тие години се појавил обликот Меклауд и останал во паметење и во говор. Посредно изговорот се пренел и на изразот за Меклауд јакната што не ги прекинува валидните правила за изговорот на англиските имиња туку е сведоштво за една интересна појава. Го добила името по шерифот Меклауд, главниот јунак од серијата „Шериф од Њујорк“. Јакната е кожна со кафеава боја, со ревери од крзно. Јакната е изработена од повеќе големи парчиња од кожа кои се вшиени и на предниот и задниот дел, нетипични за другите модели на јакни. Најчесто се изработува во светлокафеава боја, но постојат и модели во различни нијанси на кафеава боја.
Џунг Ман
Џунг Ман (кин. 仲满), р. 28 февруари 1983 во Гуангџоу, Гуангдунг) е кинески мечувалец во дисциплината сабја, кој на Летни олимписки игри 2008 станал првиот кинез кој освоил златен медал во мечување.
Космос-322
Космос-322 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 21 јануари 1970 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 4000 килограми. Космос-322 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,5 минути, додека аголот на наклонетост на орбиталната рамнина во однос на рамнината на екваторот изнесувала 65,4°. Најголемото растојание од Земјата го достигнал на 314 км, а најмалото на 194.
Андрони Џокатоли-Сидермек
Андрони Џокатоли-Сидермек (Androni Giocattoli-Sidermec; кратенка според UCI: AND) — професионална континентална велосипедска екипа основана во Италија, која учествува на континенталните трки и добива специјални покани на трки од Светската турнеја.
Главниот спонзор е производителот на играчки од Италија, Андрони Џокатоли.
Прабугаризам
Прабугаризмот (Булгаризм) е политичка идеjа поддржувана од дел од жителите на Република Татарстан кои сметаат дека нивното потекло е поврзано со тоа на Прабугарите, а не со тоа на Татарите. Според прабугаристите, името Татари им е неправедно дадено, а нивното вистинско име е Прабугари (Булгары). Тие тврдат дека историските Татари биле насилници врз автохтоните Волшки Прабугари и некои од нив денес се изjaснуваат како "Прабугари". Прабугаристите се дискриминирани од официјалната влада на републиката како политички неудобни.
Поврзано
Volga Tatars
Театар Петруцели
Потекло и златно доба
Историјата на театарот Петруцели во Бари започнала кога Онофрио и Антонио Петруцели, трговци и бродоградители од Бари ги претставиле дизајните за театарот што ги изработил нивниот зет, инженерот Анџело Бари Чициомесере (тогаш Месени) до градот Бари. Предлогот за изградба на Петруцели бил прифатен и на 29 јануари 1896 година бил потпишан договор помеѓу семејството и градската управа. Две години подоцна, во октомври 1898 година изградбата започнала, а завршила во 1903 година.
Внатрешноста на театарот ја насликал Рафаеле Арменис. По завршувањето, театарот Петруцели го престигнал театарот Комунале на Корато како најголем театар во Апулија (регион). Театарот бил отворен во сабота, 14 февруари 1903 година со операта Хугенотите на Џакомо Мајербер.
Во 1980-тите, театарот бил домаќин на две големи оперски дебитанти, Ифигенија во Таурис од Николо Пичини, која никогаш не била претставена по неговата прва изведба во Париз во 1779 година, и неаполската верзија на Пуританци на Винченцо Белини, која била напишана за Марија Малибран. но никогаш не беше изведена од неа. Двата настани придонесле градот да стане светски познат.
Покрај опери, биле претставени танци и големи концерти. Многу големи меѓународни уметници настапувале во Петруцели: меѓу нив се Тито Шипа, Херберт фон Карајан, Рудолф Нуреев, Френк Синатра, Реј Чарлс, Лиза Минели, Жулиет Греко. Меѓу големите италијански уметници се Едуардо Де Филипо, Рикардо Мути, Карла Фрачи, Лучијано Павароти, Пјеро Капучили и Џорџо Габер.
Петруџели, исто така, бил домаќин на важни концерти на лесна музика (меѓу другите концерти на Паоло Конте и Орнела Ванони) и бил седиште на Azzurro (музичка програма) речиси во целата декада на 1980-ти. Внатрешноста била користена и како локација за филмови како што се Младиот Тосканини на Франко Зефирели и Ѕвездена прашина на Алберто Сорди.
Уништување и реконструкција
Во текот на ноќта на 26 и 27 октомври 1991 година, театарот бил целосно уништен од пожар, како резултат на подметнување на пожар. Последната опера претставена била Норма. Кривичниот судски процес против обвинетите за подметнување пожар завршил со ослободување на обвинетите и осуда на сторителите на инцидентот.
Следела граѓанска постапка во која биле вклучени семејството Месени Немања и привремениот менаџер Фернандо Пинто, кој бил обвинет дека не го осигурал театарот, завршила со негова осуда и наредба да се плати отштета од 57 милијарди лири во корист на сопствениците на театарот. На 21 ноември 2002 година, Министерството за наследство и културни активности потпиша „Протокол за разбирање“ помеѓу семејството кое го поседувало театарот и градот, провинцијата Бари и регионот Апулија, во кој се навело дека театарот ќе биде повторно изграден до 22 ноември 2006 година.